Foto: Getty Images Yengil vazn toifasida Mutlaq jangchilar chempionatining (UFC) rossiyalik chempioni Habib Nurmagomedovning ma’lum qilishicha, unga WWE restling-promoushndan taklif kelib tushgan. «WWE ularga kelishni so‘radi. Yigitlar, sizlar nima deb o‘ylaysiz?» - deya yozgan Habib tvitterdagi sahifasida. U postiga #SmashLesnar (Brok Lesnarni do‘pposlash) va #FakeFights (haqiqiy bo‘lmagan janglar) xeshteglarini ham qo‘shib qo‘ydi. @WWE ask me to jump inside.  What do you think guys? #SmashLesnar #FakeFights  — khabib nurmagomedov (@TeamKhabib) October 12, 2018 6 oktabr kuni Las-Vegasda Nurmagomedov UFC 229 musobaqasi doirasida yengil vazn toifasida chempionlik kamarini himoya qildi. Kechaning asosiy jangida u irlandiyalik Konor Makgregorni mag‘lubiyatga uchratdi. Eslatib o‘tamiz, avvalroq Ramzon Qodirov Habib Nurmagomedovga mashina sovg‘a qilgani xabar berilgandi.